《永州廿三初度》
清代·郑珍

零陵天下幽奇处，中度生朝发兴多。袁渴纷红思柳子，淡山新绿忆涪皤。

似渠明岁求鸿博，正我今时过蒋罗。暗数年华计才德，一分不到欲如何。

作者简介：（1806—1864）贵州遵义人，字子尹，号柴翁。道光十七年举人，选荔波县训导。咸丰间告归。同治初补江苏知县，未行而卒。学宗许郑，精通文字音韵之学，熟悉古代宫室冠服制度。有《礼仪私笺》、《轮舆私笺》、《说文新附考》、《巢经巢经说》、《巢经巢集》等。